text: नई दिल्ली। आईसीआईसीआई बैंक की सीईओ और मैनेजिंग डायरेक्टर चंदा कोचर की मुश्किलें और बढऩे वाली हैं। यही नहीं उनके साथ आईसीआईसीआई बैंक पर भी संकट के बादल मंडरा रहे है। दरअसल, चंदा कोचर और उनके परिवार पर लगे कथित अनियमितता के आरोपों की जांच भारत में चल रही है। वहीं, दूसरी ओर अमेरिकी मार्केट रेगुलेटर एसईसी (सिक्यॉरिटीज एंड एक्सचेंज कमिशन) भी इस मामले में पड़ताल कर रहा है। जल्द ही कोचर और आईसीआईसीआई बैंक को एसईसी जांच का सामना करना पड़ सकता है। हालांकि, एसईसी के एक अधिकारी से कोचर और आईसीआईसीआई से जुड़े मामले की जांच से जुड़ा सवाल पूछा गया तो अधिकारी ने कोई टिप्पणी करने से इनकार कर दिया।